கேள்வி: முகம்மது ரிஸ்வான் - உள்ளூர் போட்டிகள் பற்றி நீங்கள் என்ன அறிந்துள்ளீர்கள்?
பதில்: 2014–15 ஆம் ஆண்டில் நடந்த காயிட்-இ-அசாம் டிராபியின் இறுதிப் போட்டியில் சுய் நார்தர்ன் கேஸ் பைப்லைன்ஸ் லிமிடெட் அணி சார்பாக விளையாடிய ரிஸ்வான் 224 ரன்கள் எடுத்து அணியின் ஓட்டங்களை அதிகரிக்க உதவினார். இதன்மூலம் அந்த அணி 301 ஓட்டங்கள் முதல் ஆட்டப் பகுதியில் முன்னிலை பெற்றது. மேலும் அந்தப் போட்டியினை வென்றது. இது அந்த அணி வெல்லும் இரண்டாவது கோப்பையாகும்.[https://cricketarchive.com/Archive/Scorecards/707/707189.html National Bank of Pakistan v Sui Northern Gas Pipelines Limited 2014–15] 2014 ஆம் ஆண்டில் கென்யத் துடுப்பாட்ட அணிக்காக பாக்கித்தான் அ அணி சார்பாக இவர் அரிமுகமானார்.[https://cricketarchive.com/Archive/Events/24/Kenya_in_Pakistan_2014-15.html Kenya in Pakistan 2014–15] ஏப்ரல் 2018 இல், 2018 பாகிஸ்தான் கோப்பைக்கான பஞ்சாப் துடுப்பாட்ட அணியின் துணைத் தலைவராக இவர் தேர்ந்தெடுக்கப்பட்டார். 1 மே 2018 அன்று, பட்டியல் அ போட்டியில் இவர் பெடரல் பகுதி துடுப்பாட்ட அணிக்கு எதிராக 123 பந்துகளில் 140 ஓட்டங்கள் எடுத்தார். இதுவே பட்டியல் அ போட்டிகளில் இவரின் சிறந்த மட்டையாட்டம் ஆகும். மார்ச் 2019 இல், இவர் 2019 பாகிஸ்தான் கோப்பைக்கான பெடரல் ஏரியாஸ் துடுப்பாட்ட அணியின் தலைவராக இவர் தேர்வு செய்யப்பட்டார். செப்டம்பர் 2019 இல், ரிஸ்வான் 2019–20 குவைத்-இ-அசாம் கோப்பைத் தொடருக்கான கைபர் பக்துன்க்வா துடுப்பாட்ட அணியின் தலைவராக இவர் தேர்வு செய்யப்பட்டார். அக்டோபர் 2019 இல், 2019–20 தேசிய இருபது20 கோப்பையில் 215 ரன்கள் எடுத்தார்.மேலும் பந்துவீச்சில் ஆறு இலக்குகளை வீழ்த்தியதற்காக ஆட்ட நாயகன் விருது இவருக்கு வழங்கப்பட்டது.